入天驷监。振鬣长鸣，万马皆喑。父老从观，以为未始见也。三马者，西番骏马。《桯史》：宋开禧间，九江戍校王成见病瑜，收秣之。寇李元砺犯龙泉，成出战死，瑜屹立不去，悲鸣成侧。寇顾曰良马，取献之。元砺弟乗犯永新，瑜识我军旗帜驰归，元弟就擒，瑜病伤不秣。《大明一统志》：“贵州养龙坑有灵物藏其下。当春初伊人立柳坑畔，择牝马系之，已而云雾晦冥，类有物与接，其产必有龙驹。洪武四年，于此荻正白色马为献，首高九尺，长丈余，不可控驭。诏典牧者囊沙使复行苑中，乃驯。时行夕月礼于清凉山，乘之如蹑云，一尘不动。赠名飞越峰且命绘成形